Smartlook je webová služba, ktorá umožňuje nahrať obrazovku zákazníka a celý jeho nákupný proces zaznamenať na video. Vďaka tomuto nástroju je možné vidieť, aké problémy majú používatelia pri pozeraní webovej stránky, prípadne čo ich presvedčilo o nákupe. Samotná implementácia nástroja je triviálna, stačí skopírovať javascript do hlavičky <head> </head> na webovej stránke.
Okrem samotného videa je možné zistiť jazyk, dĺžku návštevnosti, počet stránok, aké zariadenie používateľ použil. Rovnako je možne zistiť refferall – z akého zdroja sa návštevník dostal na webovú stránku alebo eshop. Pokiaľ je spustená napríklad Google Adwords reklama, je možné sledovať, ako sa jednotlivý používatelia platenej reklamy chovajú a či bola reklama zacielená správne. Smartlook nahráva používateľov zo všetkých možných zariadení a webových prehliadačov. Môžete si napríklad spustiť video, ako sa chová používateľ na telefóne Android s uhlopriečkou 4 palce.